rejauldu/bengali-wikipedia huggingface dataset:
আব্দুল মোত্তালিব খান পাঠান বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১৪ আসনের সংসদ সদস্য ছিলেন।   প্রাথমিক জীবন  আব্দুল মোত্তালিব খান পাঠান নেত্রকোণার বারহাট্টার নোয়াগাঁও গ্রামে জন্মগ্রহণ করেন।   রাজনৈতিক জীবন  আব্দুল মোত্তালিব খান পাঠান ১৯৭০-১৯৭১ মেয়াদে বারহাট্টা থানা ছাত্রলীগের সভাপতি ছিলেন। ১৯৭২- ১৯৭৮ মেয়াদে বারহাট্টা থানা জাতীয় সমাজতান্ত্রিক দলের সভাপতি এবং ১৯৭৮- ১৯৭৯ সালে নেত্রকোণা মহকুমা জাসদের ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি জাতীয় সমাজতান্ত্রিক দলের প্রার্থী হিসেবে তৎকালীন ময়মনসিংহ-১৪ আসন থেকে সংসদ সদস্য নির্বাচিত হন।  ১৯৯১ সালের পঞ্চম জাতীয় সংসদ নির্বাচনে তিনি নেত্রকোণা-২ আসন থেকে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:আফগান বংশোদ্ভূত বাংলাদেশী ব্যক্তি
মানিঝা ওয়াফেক হলেন আফগানিস্তানের একজন উদ্যোক্তা ও নারী অধিকার কর্মী।   কর্মজীবন  অর্থনীতির ছাত্রী মানিঝা ওয়াফেক ২০০২ সাল থেকে দেশটিতে নারীর ক্ষমতায়ন ও লৈঙ্গিক সমতায়ন বিষয়ক বিভিন্ন প্রকল্পের সাথে যুক্ত আছেন। তিনি আফগানিস্তানে প্রশিক্ষণার্থীদের লিঙ্গ ও আইনি কাঠামো বিষয়ক সারগ্রন্থ রচনার সাথে যুক্ত ছিলেন। এছাড়াও  নতুন ব্যবসায়ীদের জন্য সারগ্রন্থ রচনা করেছেন তিনি। তিনি নারীদেরকে দেশটির মূলধারায় যুক্ত করতে দেশটির ৫০০ জনেরও অধিক সরকারি কর্মচারীদের প্রশিক্ষণ প্রদান করেছেন। তিনি নারীর অর্থনৈতিক ক্ষমতায়ন প্রতিষ্ঠানের 'ব্যবসার মাধ্যমে শান্তি' কর্মসূচির সাথে দশ বছর যুক্ত ছিলেন।  তিনি দেশটির আড়াইশরও অধিক নারী ব্যবসায়ীদের প্রশিক্ষণ প্রদান করেছেন।  ২০০৮ সালে কাবুলের একটি পরামর্শক প্রতিষ্ঠানের চারজন নারী পরামর্শকের একজন হিসেবে কাজ করেছেন তিনি। ২০১২ সালে তিনি ও তার বোন সানিয়া ওয়াফেক 'ওয়ান্ডারল্যান্ড উইমেন' নামে একটি পোশাক উৎপাদনকারী প্রতিষ্ঠান প্রতিষ্ঠা করেন। ব্যবসায়ের পাশাপাশি তিনি আফগান উইমেন্স নেটওয়ার্কের এক্সিকিউটিভ বোর্ড মেম্বার হিসেবেও দুই বছর যুক্ত ছিলেন। এছাড়াও তিনি লিডিং এন্টারপ্রেনারস ফর আফগানিস্তান ডেভেলপমেন্ট প্রতিষ্ঠার সাথে যুক্ত ছিলেন। তিনি দেশটিতে নারীর অধিকার প্রতিষ্ঠায় ও নারী পুরুষের বৈষম্য নিরসনে কাজ করে চলেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আফগান নারীবাদী
পিয়ের আন্তোনিও পাঞ্জেরি (জন্ম ৬ জুন ১৯৫৫) হলেন একজন ইতালীয় রাজনীতিবিদ, যিনি ২০০৪ সাল থেকে ২০০৯ সাল পর্যন্ত সোশ্যালিস্ট গ্রুপের অংশ হিসাবে বাম, ডেমোক্র্যাটিক পার্টি এবং আর্টিকেল ওয়ানের সঙ্গে উত্তর-পশ্চিমের জন্য ইউরোপীয় সংসদের সদস্য হিসাবে দায়িত্ব পালন করেছেন।  পাঞ্জেরিকে তার সময়কালের একটি এমইপি হিসাবে দুর্নীতি ও ঘুষের তদন্তের অংশ হিসাবে তৎকালীন ইউরোপীয় পার্লামেন্টের ভাইস-প্রেসিডেন্ট ইভা কাইলি সহ প্রগ্রেসিভ অ্যালায়েন্স অব সোশ্যালিস্ট অ্যান্ড ডেমোক্র্যাটসের অন্যান্য কর্মী ও রাজনীতিবিদদের সাথে ২০২২ সালের ডিসেম্বর মাসে গ্রেপ্তার করা হয়েছিল।   তথ্যসূত্র   বিষয়শ্রেণী:২১শ শতাব্দীর ইতালীয় রাজনীতিবিদ বিষয়শ্রেণী:২০শ শতাব্দীর ইতালীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
হেনরী আইল্যান্ড ভারতের পশ্চিমবঙ্গের দক্ষিণ ২৪ পরগনা জেলার অন্তর্গত একটি দ্বীপ ও পর্যটনকেন্দ্র। এখানে মৎস্য চাষের নানা প্রকল্প আছে। শীতের সময় এখানে নানা প্রজাতির পরিযায়ী পাখি আসে। দ্বীপটি বকখালির নিকটে বঙ্গপসাগরের উপকূলে ও সুন্দরবন জাতীয় উদ্যানের দক্ষিণে অবস্থিত।   দর্শনীয় স্থান   দ্বীপের চারিপাশ  সমুদ্র সৈকত  নানা মৎস্য চাষ প্রকল্প  ম্যানগ্রোভ অরণ্য  শীতকালে পরিযায়ী পাখির ঝাঁক  গ্যালারী   তথ্যসূত্র   বিষয়শ্রেণী:দক্ষিণ চব্বিশ পরগনা জেলার দর্শনীয় স্থান বিষয়শ্রেণী:দ্বীপ বিষয়শ্রেণী:পশ্চিমবঙ্গের দ্বীপ বিষয়শ্রেণী:ভারতের দ্বীপ বিষয়শ্রেণী:দক্ষিণ চব্বিশ পরগনা জেলা বিষয়শ্রেণী:ভারতের দর্শনীয় স্থান বিষয়শ্রেণী:বঙ্গোপসাগরের দ্বীপ
ফুটসাল ক্লাব চ্যাম্পিয়নশিপ বা স্পনসরজনিত কারণে হিরো ফুটসাল ক্লাব চ্যাম্পিয়নশিপ হল সর্বভারতীয় ফুটবল ফেডারেশন পরিচালিত ভারতের ফুটসাল খেলার সর্বোচ্চ ক্লাব প্রতিযোগিতা। ২০২১ সালে ৫ নভেম্বর এটি নতুন দিল্লিতে শুরু হয়। এটি এশিয়ার সর্বোচ্চ ক্লাব ফুটসাল প্রতিযোগিতা এএফসি ফুটসাল ক্লাব চ্যাম্পিয়নশিপ-এর বাছাইপর্ব হিসেবেও সমান কার্যকর।  ইতিহাস ১০ ডিসেম্বর ২০১৯-এ সর্বভারতীয় ফুটবল ফেডারেশন ঘোষণা করে ২০২০ থেকে ভারতীয় ফুটবলের বার্ষিক ক্যালেন্ডারে ফুটসাল খেলা থাকবে।  এই ঘোষণা অনুযায়ী ইন্ডিয়ান সুপার লিগ, আই-লিগ ও রাজ্য স্তরের ফুটসাল প্রতিযোগিতার চ্যাম্পিয়ন দলগুলিকে প্রতিযোগিতায় অংশগ্রহণের আমন্ত্রণ জানানো হয়।  কিন্তু কোভিড-১৯ মহামারীর জন্য প্রতিযোগিতা স্থগিত হয়ে যায় ও ২০২১-এ অনুষ্ঠিত হয়।  প্রতিযোগিতার পদ্ধতি প্রথম আসরে ১৬ টি দল অংশগ্রহণ করেছিল, যাদের চারটি গ্রুপে ভাগ করে দেওয়া হয়েছিল। একক রাউন্ড-রবিন খেলার পর প্রতিটি গ্রুপের প্রথম স্থানাধিকারী দল নকআউট পর্বে উত্তীর্ণ হওয়ার সুযোগ পায় এবং সেমিফাইনালে উত্তীর্ণ হয়। সেখান থেকে দুটি সেমিফাইনালে বিজয়ী দুই দল ফাইনাল খেলার সুযোগ পায় এবং ফাইনালে জয়ী দল ভারতের ফুটসাল চ্যাম্পিয়ন হিসেবে ভূষিত হয়।  দল ২০২১ মরসুমে নিম্নলিখিত দলগুলি অংশগ্রহণ করেছিল: দলশহর/রাজ্যবরোদা এফসিবড়োদরা, গুজরাতবেঙ্গালুরু এফসিবেঙ্গালুরু, কর্ণাটকচানমারি জোথানআইজল, মিজোরামক্লাসিক এফএইম্ফল, মণিপুরদিল্লি ফুটবল ক্লাবদিল্লিকুপ্পুরাজ এফসিপুদুচেরিমাঙ্গালা ক্লাব কটক, ওড়িশামহামেডান এসসিকলকাতা, পশ্চিমবঙ্গনিয় ওয়াসা এফসি শিলং, মেঘালয়রিয়াল কাশ্মীরশ্রীনগর, জম্মু ও কাশ্মীরসুদেবা দিল্লিদিল্লিএসসি গোয়াপানাজি, গোয়াস্পিড ফোর্স এফসিতেলেঙ্গানাসুপার স্ট্রাইকার্স এফসি বেঙ্গালুরু, কর্ণাটকতেলংজেম এফসিকোহিমা, নাগাল্যান্ডট্রাউ ফুটবল ক্লাবইম্ফল, মণিপুর  ফলাফল মরসুম ভিত্তিক মরসুম চ্যাম্পিয়নফলাফল রানার্স-আপ ২০২১ দিল্লি৭–২মহামেডান২০২৩ মিনার্ভা অ্যাকাডেমি২–২  ফাইনালে অংশগ্রহণ ক্লাব বিজয়ী রানার্স-আপ সাল (বিজয়ী)সাল (রানার্স-আপ)দিল্লি ১–২০২১–মিনার্ভা অ্যাকাডেমি ১–২০২৩–মহামেডান –২–২০২১, ২০২৩  সম্প্রচার ২০২১-এর ৩ নভেম্বরে সর্বভারতীয় ফুটবল ফেডারেশন ঘোষণা করে যে ইউরোস্পোর্ট এই প্রতিযোগিতার প্রথম মরসুম সরাসরি সম্প্রচার করবে।  আরও দেখুন  ফিফা ফুটসাল বিশ্বকাপ  উত্তর-পূর্ব ফুটসাল লিগ  এএফসি ফুটসাল এশিয়ান কাপ  তথ্যসূত্র   বহিঃসংযোগ   এআইএফএফ ফুটসাল  বিষয়শ্রেণী:ভারতে ফুটসাল বিষয়শ্রেণী:জাতীয় ফুটসাল লিগ বিষয়শ্রেণী:২০২০-এ ভারতে প্রতিষ্ঠিত বিষয়শ্রেণী:এশিয়ার ফুটসাল প্রতিযোগিতা বিষয়শ্রেণী:এআইএফএফ ফুটসাল ক্লাব চ্যাম্পিয়নশিপ বিষয়শ্রেণী:এশিয়ার ফুটসাল লিগ বিষয়শ্রেণী:২০২০-এ প্রতিষ্ঠিত পুনরাবৃত্ত ক্রীড়া ঘটনা
লোহাগাড়া রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার লোহাগাড়া উপজেলায় অবস্থিত একটি  রেলওয়ে স্টেশন।  ইতিহাস ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার ঘুমধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা পর্যন্ত নেওয়া হয়। এই রেল স্টেশনটি ২০২৩ সালে আনুষ্ঠানিকভাবে চালু হয়।    তথ্যসূত্র   বিষয়শ্রেণী:চট্টগ্রাম জেলার রেলওয়ে স্টেশন
ডান|থাম্ব|320x320পিক্সেল|ক্রমহ্রাসমান এপারচারের ডায়াগ্রাম, যার ফলে এফ-নাম্বার ওয়ান-স্টপ ইনক্রিমেন্টে ক্রমশ বৃদ্ধি পাচ্ছে,; প্রতিটি এপারচারের ক্ষেত্রেই পূর্বেরটির চেয়ে পরেরটির আলো ধারণকৃত অঞ্চলের পরিমাণ অর্ধেক হচ্ছে।  এফ-নাম্বার বা f- সংখ্যা () হলো আলোক লেন্সের ফোকাস দৈর্ঘ্যের (focal length) সাথে ঐ লেন্সের উন্মেষের অনুপাত, যা লেন্সের আলোক গ্রহণ ক্ষমতা নির্দেশ করে।Smith, Warren Modern Optical Engineering, 4th Ed. 2007 McGraw-Hill Professional অনুপাত বিধায় এটি একটি এককবিহীন পরিমাপ। আলোকবিদ্যার এই ধারণাটি ফটোগ্রাফিতে খুবই প্রয়োজনীয় একটি বিষয়। কখনো কখনও একে ফোকাল অনুপাত, এফ-স্টপ বলে উল্লেখ করা হয়।Smith, Warren Modern Lens Design 2005 McGraw-Hill  সাধারণতঃ এফ নাম্বার কে f এর সাথে অনুপাতিক হারে লেখা হয়, যেমনঃ f/N, যেখানে N হচ্ছে ‘এফ নাম্বার’। f/N এর মান যত কম হবে লেন্সের আলোক গ্রহণ ক্ষমতা তত বেশি হবে। উদাহরণস্বরূপ বলা যায়, এফ-নাম্বার f/N = ২.০ এর একটি লেন্স যে পরিমাণ আলো গ্রহণ করতে পারবে, এফ-নাম্বার f/N = ৪.০ এর একটি লেন্স তার অর্ধেক পরিমাণ আলো গ্রহণ করতে পারবে।   গাণিতিক ব্যাখ্যা  এফ সংখ্যা নির্ণয়ে নীচের সূত্র ব্যবহৃত হয়ঃ   যেখানে f হচ্ছে লেন্সের ফোকাস দৈর্ঘ্য এবং D হচ্ছে লেন্সের উন্মেষ।    তথ্যসূত্র   বিষয়শ্রেণী:আলোকবিজ্ঞান বিষয়শ্রেণী:আলোকচিত্রগ্রহণ বিষয়শ্রেণী:আলোকচিত্রগ্রহণ বিজ্ঞান বিষয়শ্রেণী:মাত্রাহীন সংখ্যা বিষয়শ্রেণী:পরিমাপের লগারিদমীয় মাপনী
স্বদেশাভিমানী (স্বদেশভিমানি) ("দেশপ্রেমিক") ছিল ত্রাভাঙ্কোরে প্রকাশিত একটি সংবাদপত্র, যেটি ১৯১০ সালে ত্রাভাঙ্কোর সরকার এবং ত্রাভাঙ্কোরের দেওয়ান, পি. রাজাগোপালাচারীর বিরুদ্ধে সমালোচনার কারণে নিষিদ্ধ ও বাজেয়াপ্ত করেছিল।    ইতিহাস  ভাক্কম মুহাম্মদ আবদুল খাদির মৌলভি ওরফে ভাক্কম মৌলভি ১৯ জানুয়ারী ১৯০৫-এ সাপ্তাহিক সংবাদপত্রটি প্রতিষ্ঠা করেছিলেন, দুর্নীতির বিরুদ্ধে লড়াইয়ের নেতৃত্ব দেওয়ার জন্য এবং ত্রাভাঙ্কোরের জনগণের গণতান্ত্রিক অধিকারের জন্য সংগ্রামের জন্য। তিনি সরাসরি ইংল্যান্ড থেকে একটি স্বয়ংক্রিয় ফ্ল্যাটবেড প্রিন্টিং প্রেস আমদানি করতে সক্ষম হন। আঞ্জুথেঙ্গু (অ্যাংলিকান: অ্যাঞ্জেঙ্গো) থেকে প্রেসটি পরিচালিত হতো, যা সেই সময়ে সরাসরি ব্রিটিশ ইস্ট ইন্ডিয়া কোম্পানির দ্বারা শাসিত একটি ব্রিটিশ উপনিবেশ ছিল।   তথ্যসূত্র    বহিঃসংযোগ    Svadesabhimani.com  বিষয়শ্রেণী:নিষিদ্ধ সংবাদপত্র বিষয়শ্রেণী:১৯০৫-এ ভারতে প্রতিষ্ঠিত বিষয়শ্রেণী:ভারতের বিলুপ্ত সংবাদপত্র বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:মালয়ালম ভাষার সংবাদপত্র বিষয়শ্রেণী:১৯১০-এ ভারতে বিলুপ্ত বিষয়শ্রেণী:১৯০৫-এ প্রতিষ্ঠিত সংবাদপত্র বিষয়শ্রেণী:১৯১০-এ বিলুপ্ত প্রকাশনা
ফ্রিডরিখ আউগুস্ট কেকুলে ফন ষ্ট্রাডোনিৎস‌ (৭ সেপ্টেম্বর ১৮২৯ – ১৩ জুলাই ১৮৯৬) ছিলেন একজন জার্মান রসায়নবিদ। ১৮৫০ থেকে তার মৃত্যু পর্যন্ত কেকুলে ছিলেন ইউরোপের সবচেয়ে খ্যাতিমান রসায়নবিদদের একজন। বিশেষ করে তাত্ত্বিক রসায়নের ক্ষেত্রে, কেকুলে ছিলেন রাসায়নিক সংকেতের প্রবক্তা।   বহিঃসংযোগ   Kekulés Traum (কেকুলের স্বপ্ন - জার্মান ভাষায়)  কেকুলে - একজন বিজ্ঞানী এবং স্বাপ্নিক  বিষয়শ্রেণী:জার্মান রসায়নবিদ বিষয়শ্রেণী:১৮২৯-এ জন্ম বিষয়শ্রেণী:১৮৯৬-এ মৃত্যু বিষয়শ্রেণী:কপলি পদক বিজয়ী বিষয়শ্রেণী:জার্মান জৈব রসায়নবিদ বিষয়শ্রেণী:রয়েল সোসাইটির বিদেশি সদস্য বিষয়শ্রেণী:১৯শ শতাব্দীর জার্মান রসায়নবিদ
"আমাদের কুটির শিল্পের ইতিহাস" বাংলাদেশি লেখক শহীদুল জহির রচিত ছোটগল্প। ১৯৯৫ সালে রচিত গল্পটি ১৯৯৯ সালে ডুমুরখেকো মানুষ ও অন্যান্য গল্প শিরোনামে জহিরের দ্বিতীয় গল্পসংকলনে প্রকাশিত হয়। পরবর্তীতে ডলু নদীর হাওয়া ও অন্যান্য গল্প (২০০৪) শিরোনামে জহিরের তৃতীয় গল্পসংকলনে এটির সংশোধিত পুনমূদ্রণ প্রকাশিত হয়েছে।  পুঁজিবাদের আধিপত্যে তৃতীয় বিশ্বের মানুষ কিভাবে পরিবর্তিত হয়ে সমাজের সকল স্তরে কোণঠাসা হয়ে পড়ে তার উপাখ্যান এই গল্প। মূলত আখ্যানধর্মী গল্প এটি।   পটভূমি  গল্পটি গল্পসংকলন গ্রন্থে প্রকাশের পূর্বে মারুফ রায়হান সম্পাদিত মাটি সাহিত্যকাগজে প্রকাশিত হয়েছিল। এটি বন্ধনীমধ্যস্থ (Parenthesis) পদ্ধতিতে রচিত। আঠারো পাতার এই গল্প কোন দাঁড়ি বা পূর্ণ যতিচিহ্নের ব্যবহার ব্যতীত শুধুমাত্র একটি অসম্পূর্ণ বাক্যে মুদ্রিত। অর্থাৎ যার সমাপ্তিতে দাঁড়ি বা পূর্ণ যতিচিহ্নর বদলে কমা (,) ব্যবহার করা হয়েছে। গল্পটি প্রথমে জহিরের ডুমুরখেকো মানুষ ও অন্যান্য গল্প (১৯৯৯) সংকলনে প্রকাশিত হলেও উক্ত মূদ্রণে একটা কমা (,) দিয়ে শেষ হওয়ার কথা থাকলেও প্রকাশক তা যথারীতি "দাঁড়ি" দিয়েই মুদ্রিত করেন। ফলে, পরবর্তীতে সমাপ্তিতে শুধুমাত্র এই "কমা" দেয়ার প্রয়োজনবোধ এটি পুনমুদ্রিত হয়।   কাহিনীসংক্ষেপ  গল্পের স্থানিক পটভূমি পুরান ঢাকা। যেখানকার একটি মহল্লার বহুদিনের কর্মকাণ্ডের প্রতীকী বয়ান রয়েছে এতে। তরমুজ উৎপাদন থেকে ভোক্তার কাছে পৌঁছানোর প্রক্রিয়ার মধ্য দিয়ে গল্পের বয়ান তুলে ধরা হয়েছে। মূলত জাদুবাস্তবতার অন্তরালে স্থানিক এবং জনজীবনের বর্ণনায় একটি অঞ্চলের অবস্থা নির্দেশিত হয়েছে এই গল্পে। গল্পে তরমুজের অবস্থা ও গুণগত মানের ক্রমাগত পরিবর্তনের পাশাপাশি মহল্লার ও সেখানকার মানুষের পরিবর্তনের চিত্র তুলে ধরা হয়েছে।   সমালোচনা  বহুমাত্রিক সরবতা নিয়ে গল্পটি বাংলা কথাসাহিত্যে অস্তিত্ব জানান দেয় বলে মন্তব্য করেছেন, লেখক কামরুজ্জামান জাহাঙ্গীর। সমালোচকের মতে গল্পে বাস্তবতার ভিতর অধিবাস্তবতা রয়েছে।   অনুবাদ  পরবর্তীতে জহির গল্পটিকে "History of Our Cottage Industry" নামে ইংরেজি ভাষায় অনুবাদ করেছেন, যেটি শহীদুল জহির গল্পসমগ্র (২০১৯) বইয়ে প্রকাশিত হয়েছে।   তথ্যসূত্র   বিষয়শ্রেণী:১৯৯৯-এর ছোটগল্প বিষয়শ্রেণী:বাংলাদেশী ছোটগল্প বিষয়শ্রেণী:ঢাকার পটভূমিতে ছোটগল্প বিষয়শ্রেণী:জাদুবাস্তবতাবাদ বিষয়শ্রেণী:ডুমুরখেকো মানুষ ও অন্যান্য গল্প বিষয়শ্রেণী:ডলু নদীর হাওয়া ও অন্যান্য গল্প বিষয়শ্রেণী:শহীদুল জহিরের ছোটগল্প
সুনীল ভরদ্বাজ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জনতা পার্টির সদস্য হিসাবে রামনগর বিধানসভা কেন্দ্রের প্রতিনিধিত্ব করছেন।   তথ্যসূত্র   বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:উধমপুর জেলার ব্যক্তি
থাম্ব|১৯২৪ সালে গোল্ড ফ্রেডেরিক গোল্ড ওবিই (২৮ জুন ১৮৭৯ - ২৩ ফেব্রুয়ারী ১৯৭১) ছিলেন একজন ইংরেজ ট্রেড ইউনিয়নবাদী এবং লেবার পার্টির রাজনীতিবিদ যিনি ১৯২৩ থেকে ১৯২৪ এবং ১৯২৯ থেকে ১৯৩১ সাল পর্যন্ত ফ্রোমের সংসদ সদস্য (এমপি) ছিলেন। তিনি শিক্ষক এবং ট্রেড ইউনিয়নবাদী স্যার রোনাল্ড গোল্ডের পিতাও ছিলেন।   জীবনের প্রথমার্ধ  গোল্ড সমারসেটের মিডসোমার নর্টনে জন্মগ্রহণ করেন। তিনি একটি খনির পরিবার থেকে এসেছিলেন এবং তাদের পটভূমি ছিল শক্তিশালী মেথডিস্ট।Gould, Sir Ronald (1976). Chalk up the memory : an autobiography of Sir Ronald Gould. Birmingham: George Philip Alexander. ISBN 0-540-09836-1. OCLC 2983434. তার বাবা সমারসেট মাইনার্স অ্যাসোসিয়েশনের প্রতিষ্ঠাতাদের একজন ছিলেন। ফ্রেডেরিক তার স্থানীয় চার্চ অফ ইংল্যান্ড স্কুলে পড়াশোনা করেছিলেন। তিনি ১২ বছর বয়সে স্কুল ছেড়ে দেন এবং একজন স্থিতিশীল ছেলে হিসেবে কাজ শুরু করেন। কয়েক বছর পর তিনি মিডসোমার নর্টনের অলি এডওয়ার্ডসের বুট ফ্যাক্টরিতে 'রাউন্ডার' হিসেবে চাকরি নেন।   রাজনৈতিক জীবন  তিনি জাতীয় বুট ও জুতা পরিচালনাকারী ইউনিয়নের স্থানীয় সম্পাদক হন। ১৯০৮ সালে তিনি ইন্ডিপেন্ডেন্ট লেবার পার্টির একজন অবৈতনিক সংগঠক হন এবং বেশ কয়েকটি শাখা শুরু করেন। ১৯১০ সালে তিনি র‍্যাডস্টক নগর জেলা পরিষদের একটি আসনে জয়লাভ করেন।  ১৯২৩ সালের ৬ ডিসেম্বর অনুষ্ঠিত সাধারণ নির্বাচনে তিনি লেবার পার্টির এমপি হিসেবে সফলভাবে প্রতিদ্বন্দ্বিতা করেন। ১৯২৪ সালের নির্বাচনে তিনি আসনটি হেরে যান, কিন্তু ১৯২৯ সালে এটি পুনরুদ্ধার করেন। ১৯৩০ সালে তিনি সংসদীয় ব্যক্তিগত সচিব হন, কিন্তু ১৯৩১ সালে লেবার পার্টির নির্বাচনী পরাজয়ে তিনি আসনটি হেরে যান। সেই সময়ে তার ইউনিয়ন সিদ্ধান্ত নেয় যে তারা তাকে এমন একটি আসনে লড়তে চায় যেখানে পাদুকা শ্রমিকদের সংখ্যা বেশি, কিন্তু ১৯৩৫ সালের লেস্টার ইস্টে অনুষ্ঠিত নির্বাচনে তিনি পরাজিত হন। তিনি ১৯৪৫ সালে ওবিই লাভ করেন।   পরবর্তী জীবন  তিনি ১৯৭১ সালের ২৩শে ফেব্রুয়ারী মারা যান। তার স্ত্রী এমা ১৯৭২ সালের ১ সেপ্টেম্বর ৯১ বছর বয়সে মারা যান।   তথ্যসূত্র    বহিঃসংযোগ     বিষয়শ্রেণী:স্বতন্ত্র শ্রমিক দলের রাজনীতিবিদ বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৭১-এ মৃত্যু বিষয়শ্রেণী:১৮৭৯-এ জন্ম বিষয়শ্রেণী:সমারসেটের কাউন্সিলর বিষয়শ্রেণী:সমারসেটের ট্রেড ইউনিয়ন কর্মী
খনি (ভূগর্ভস্থ শিশুশ্রম নিষিদ্ধকরণ) আইন ১৯০০ ছিল যুক্তরাজ্যের সংসদ প্রণিত একটি আইন। এই আইন ১৩ বছর বা তার নিচের ছেলেদের কাজ করতে অথবা (কাজের উদ্দেশ্যে) খনিতে থাকাকে নিষিদ্ধ করেছে।  এই আইনের ফলে প্রায় ৩০০০ ছেলেরা প্রভাবিত হয় বলে ধারণা করা হয়, যা ৩০শে জুলাই, ১৯০০ সালে পাশ হয়।  নারী, তরুণ ব্যক্তি এবং শিশু নিয়োগ আইন ১৯২০ এর কঠিন ব্যবস্থা নেওয়ার ফলে এই আইনটি আর প্রয়োজন না হওয়ায় একে সম্পূর্ণরূপে খনি ও প্রস্তরখনি আইন ১৫৪ (অ. ৭০) এ বাতিল করা হয়।   আরও দেখুন    যুক্তরাজ্যের হাউস অফ কমন্স   তথ্যসূত্র   বিষয়শ্রেণী:যুক্তরাজ্যের আইন বিষয়শ্রেণী:শিশু অধিকার বিষয়শ্রেণী:খনি আইন বিষয়শ্রেণী:শিশুশ্রম আইন
thumb|260px|থাইল্যান্ডের চিয়াং মাইয়ের ওয়াট ডোই সুথেপ-এ চেদিতে ধূপ, ফুল এবং মোমবাতি নিবেদন করছেন উপাসকরা। thumb|260px|চৈত্য ভূমিতে নৈবেদ্য। নৈবেদ্য হলো বৌদ্ধধর্মে ভক্তিমূলক আচারে ব্যবহৃত উপকরণ। বৌদ্ধধর্মে, ত্রিরত্নকে প্রতীকী নৈবেদ্য অর্পণ করা হয়, যা মননশীল কৃতজ্ঞতা ও অনুপ্রেরণার জন্ম দেয়।See, for instance, Harvey (1990), pp. 172-3.   সাধারণ বস্তুগত নৈবেদ্য বা অর্ঘের মধ্যে বস্তু অন্তর্ভুক্ত থাকে যেমন মোমবাতি বা প্রদীপIndaratana (2002), pp. iv, v; Kapleau (1989), p. 193; Khantipalo (1982); Lee & Thanissaro (1998). ও ধূপ জ্বালানো,Indaratana (2002), pp. 11-12. ফুল,See, for instance, Indaratana (2002), pp. 11-12. Harvey (1990), p. 173, and Kariyawasam (1995), chapter 1, both maintain that flowers are the most common form of offering. খাদ্য, ফল, জল বা পানীয়।Kapleau (1989), p. 193; Khantipalo (1982); and, Harvey (1990), p. 175, particularly in regards to Northern Buddhism. কিছু ঐতিহ্যে, দুটি ভিন্ন ধরনের নৈবেদ্য চিহ্নিত করা হয়েছে: "উপাদান বা আতিথেয়তা প্রস্তাব"See also Alms regarding the traditional Theravada offering of providing daily alms to bhikkhus. ও "অভ্যাস অর্ঘ"Khantipalo (1982); Lee & Thanissaro (1998).। এই নৈবেদ্যগুলি প্রায়ই ধ্যানের প্রস্তুতি হিসাবে কাজ করে।See, for instance, Indaratana (2002), p. v; Kapleau (1989), pp. 191ff.; and Khantipalo (1982).   তথ্যসূত্র    উৎস  Harvey, Peter (1990). An introduction to Buddhism: Teachings, history and practices. Cambridge: Cambridge University. . Indaratana Maha Thera, Elgiriye (2002). Vandana: The Album of Pali Devotional Chanting and Hymns. Penang, Malaysia:Mahindarama Dhamma Publication. Retrieved 2007-10-22 from "BuddhaNet" at  Kariyawasam, A.G.S. (1995). Buddhist Ceremonies and Rituals of Sri Lanka (The Wheel Publication No. 402/404). Kandy, Sri Lanka: Buddhist Publication Society. Retrieved 2007-10-23 from "Access to Insight" (1996 transcription) at http://www.accesstoinsight.org/lib/authors/kariyawasam/wheel402.html#ch3. Kapleau, Philip (1989b). Zen: Merging of East and West. NY:Anchor Book. . Khantipalo, Bhikkhu (1982). Lay Buddhist Practice: The Shrine Room, Uposatha Day, Rains Residence (The Wheel No. 206/207). Kandy, Sri Lanka:Buddhist Publication Society. Retrieved 2007-10-22 from "Access to Insight" (transcribed 1995) at http://www.accesstoinsight.org/lib/authors/khantipalo/wheel206.html. Lee Dhammadharo, Ajaan & Thanissaro Bhikkhu (trans.) (1998). Visakha Puja.  Retrieved 2007-10-22 from "Access to Insight" at http://www.accesstoinsight.org/lib/thai/lee/visakha.html. Nyanaponika Thera (2000). The Vision of Dhamma: Buddhist Writings of Nyanaponika Thera. Seattle: BPS Pariyatti Editions. . Soni, R.L. & Bhikkhu Khantipalo (2006). Life's Highest Blessings: The Maha Mangala Sutta.  Retrieved 2007-10-22 from "Access to Insight" at http://www.accesstoinsight.org/lib/authors/soni/wheel254.htm.   বহিঃসংযোগ  About the Buddha-altar Soto Zen home altar with offerings. The Consecration Ritual Virtual Puja at Emerald Buddha Temple-วัดพระแก้ว   বিষয়শ্রেণী:বৌদ্ধ ভক্তি বিষয়শ্রেণী:ধর্মীয় খাদ্য ও পানীয়
ক্যালভিন জন ক্লাসেন (জন্ম ১৯৮৭) একজন দক্ষিণ আফ্রিকান দাবাড়ু, যিনি ফিদে মাস্টার খেতাব ধারণ করেন।  জোহানেস মাবুসেলার সাথে একসাথে তিনি ২০১৭ দক্ষিণ আফ্রিকান ক্লোজড চ্যাম্পিয়নশিপ জিতেছেন, এবং ২০১৬ এবং ২০১৮ সালে দক্ষিণ আফ্রিকান দাবা অলিম্পিয়াড দলের হয়ে খেলেছেন।   আরো দেখুন    দক্ষিণ আফ্রিকায় দাবা   তথ্যসূত্র    বহিঃসংযোগ         বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান দাবাড়ু বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:দাবা ফিদে মাস্টার বিষয়শ্রেণী:জন্মের স্থান অনুপস্থিত (জীবিত ব্যক্তি)
জাতীয় আইনসভা (国会 Kokkai) জাপানের দ্বিকক্ষ বিশিষ্ট একটি আইন-সভা । এটা নির্মিত হয়েছে নিম্নকক্ষের দ্বারা যাকে প্রতিনিধিসভা বলা হয়, এবং একটি উচ্চকক্ষ দ্বারা যাকে কাউন্সিলদের হাউস বলা হয়। উভয় কক্ষ সরাসরি সমান্তরাল ভোটিং ব্যবস্থার অধীনে নির্বাচন করা হয়। আইন পাস ছাড়াও, আইন-সভা প্রধানমন্ত্রী নির্বাচনের জন্য আনুষ্ঠানিকভাবে দায়িত্বপূর্ণ বা দায়বদ্ধ হয়ে থাকে। জাতীয় আইনসভা মিইজি সংবিধান (জাপান সাম্রাজ্য সংবিধান  গ্রহণের ফলে ১৮৮৯ সালে সাম্রাজ্য আইনসভা হিসাবে সর্বপ্রথম মিলিত হয়েছিল। আইন-সভার বর্তমান রূপটি যুদ্ধোত্তর সংবিধান অনুযায়ী ১৯৪৭ সালে গঠিত হয় এবং এটা সংবিধানের দ্বারা বিবেচিত রাষ্ট্রক্ষমতার সর্বোচ্চ অঙ্গ। জাতীয় আইনসভার ভবন টোকিওর নাগাতাচো জেলার চিয়োদা নামক শহরে অবস্থিত।   গঠন   আইনসভার উভয় কক্ষ সমান্তরাল ভোটিং ব্যবস্থার অধীনে নির্বাচন করা হয়। এর মানে হল যে, আসন সমূহ পূরণ করা হয় যে কোনো প্রদত্ত নির্বাচনী দ্বারা যা দুটি দলে বিভক্ত করা হয়। প্রতিটি একটি ভিন্ন পদ্ধতি দ্বারা নির্বাচিত করা হয়। দুই কক্ষের মধ্যে মূল পার্থক্য, দুটি দলের আকার এবং তারা কীভাবে নির্বাচিত হয়। জাপানে অন্তত ২০ বছর বয়সী কোন জাতীয় নাগরিক এই নির্বাচনে ভোট দিতে পারে,Japan Guide Coming of Age (seijin no hi) Retrieved June 8, 2007. যা ১৮ তে পরিবর্তন করা হবে ২০১৬ সাল থেকে।   ক্ষমতা   সংবিধানের ৪১ তম অনুচ্ছেদে জাতীয় আইনসভাকে রাষ্ট্রক্ষমতার সর্বোচ্চ অঙ্গ এবং রাষ্ট্রের একমাত্র আইন তৈরির অঙ্গ হিসেবে বর্ণনা করা রয়েছে। এই বিবৃতি, মিইজি সংবিধানের বিপরীতে জবরদস্ত ভাবে হয়, যা বর্ণিত করে একজন জাপানের সম্রাট কে, যে আইনসভার সম্মতি অনুসারে কর্তৃত্বপূর্ণ আইন প্রণয়নের ক্ষমতা রাখেন। জাতীয় আইনসভার দায়িত্ব শুধুমাত্র আইন তৈরী করা না, বার্ষিক জাতীয় বাজেট প্রণয়ন করার কাজও করে যা সরকার জমা দিয়ে থাকে এবং বিভিন্ন চুক্তিসমূহের আনুষ্ঠানিক স্বীকৃতি প্রদানও করে থাকে। আইনসভা "সরকার সম্পর্কে তদন্ত" পরিচালনা করতে পারে (অনুচ্ছেদ ৬২ অনুযায়ী)। প্রধানমন্ত্রীকে আইনসভা দ্বারা মনোনীত করা আবশ্যক, নির্বাহী সরকারী সংস্থার উপর বিধানিক আধিপত্য নীতি প্রতিষ্ঠার জন্য ( অনুচ্ছেদ ৬৭ অনুযায়ী)। প্রধানমন্ত্রী ও মন্ত্রিসভার সদস্য সহ সরকারী কর্মকর্তা, আইনসভার ইনভেস্টিগেটিভ কমিটির সামনে উপস্থিত হয়ে জিজ্ঞাসাবাদের উত্তর দিতে হয়।এ ছাড়াও আইনসভার, বিচারকদের ফৌজদারি দোষী সাব্যস্তে অভিযুক্ত করার ক্ষমতা রয়েছে।Nationa­l Diet Library. Constitution of Japan. Published 1947. Retrieved July 15, 2007.   কার্যকলাপ   সংবিধান অনুযায়ী, আইনসভা অন্তত এক অধিবেশনে প্রতি বছর মিলিত হত্তয়া আবশ্যক। প্রায়োগিকভাবে, শুধুমাত্র প্রতিনিধিসভা ভেঙে দেওয়া হয় ঠিক একটি নির্বাচনের পূর্বে, কিন্তু যখন নিম্নকক্ষ সাধারণ নির্বাচনের আগে ভেঙে দেওয়ার ঘটনার মধ্যে থাকে তখন কাউন্সিলদের হাউস সাধারণত "বন্ধ" করে দেয়া হয়। একটি জরুরী ভিত্তিতে মন্ত্রিসভা একটি অসাধারণ বৈঠক বা অধিবেশনের জন্য আইনসভা সমাহূত করতে পারে, এবং একটি অসাধারণ অধিবেশন সদস্যদের এক-চতুর্থাংশ অনুরোধ ক্রমেও করা যেতে পারে। প্রতিটি সংসদীয় অধিবেশনের শুরুতে সম্রাট তার কাউন্সিলদের হাউস কক্ষের সিংহাসন থেকে একটি বিশেষ বক্তৃতা পড়ে থাকেন।   ইতিহাস    তথ্যসূত্র    বহিঃসংযোগ      বিষয়শ্রেণী:দেশ অনুযায়ী সংসদ বিষয়শ্রেণী:১৮৮৯-এ জাপানে প্রতিষ্ঠিত বিষয়শ্রেণী:দ্বিকক্ষবিশিষ্ট আইনসভা বিষয়শ্রেণী:জাতীয় আইনসভা
নিজ পকেটের ব্যয় বা নিজ পকেটের খরচ (, out-of-pocket cost, বা সংক্ষেপে OOP) বলতে ব্যক্তির কোনও পণ্য বা সেবা ক্রয়ের সময় তার নিজের ব্যক্তিগত হিসাব (পকেট) থেকে সরাসরি যে অর্থ ব্যয় করে, তাকে বোঝায়, যে খরচটি কোনও তৃতীয় পক্ষের দ্বারা পরবর্তীতে পূরণ করা তথা পুষিয়ে দেওয়া হতে পারে বা না-ও হতে পারে।  উদাহরণস্বরূপ, যখন একজন ব্যক্তি কোনও গাড়ি চালান, তখন জ্বালানি তেল, গাড়ি থামিয়ে রাখার মূল্য (পার্কিং ফি), ও সড়ক ব্যবহারে মাশুল (টোল), ইত্যাদিকে কোনও যাত্রার নিজ পকেটের ব্যয় হিসেবে গণ্য করা হয়। গাড়ির বীমা, মোটরের তেল পরিবর্তন ও কিস্তিতে গাড়ি ক্রয়ের মাসিক সুদকে নিজ পকেটের ব্যয় ধরা হয় না, কেননা এই নগদ খরচগুলি অপেক্ষাকৃত দীর্ঘ সময় ধরে উপচিত ব্যয়ের জন্য সংঘটিত হয়। অর্থের বিনিময় ছাড়া প্রদত্ত সেবা ও অন্যান্য আর্থিক বিনিময়হীন ব্যয়গুলিকেও নিজ পকেটের ব্যয় হিসেবে গণ্য করা হয় না। একই ভাবে মূলধনী পণ্যদ্রব্যসমূহের অবমূল্যায়ন বা হ্রাসপ্রাপ্তিকেও নিজ পকেটের ব্যয় মনে করা হয় না।  সংস্থা-সংগঠনগুলি প্রায়শই তাদের পক্ষ হয়ে করা ব্যক্তির নিজ পকেটের খরচগুলি পুষিয়ে দিয়ে থাকে। বিশেষ করে কোনও চাকুরিজীবী যখন চাকুরিদাতার পক্ষ হয়ে কোনও ব্যয় করে থাকেন, সেগুলি পুষিয়ে দেওয়া হয়। মার্কিন যুক্তরাষ্ট্রে দান, চিকিৎসা ও শিক্ষার জন্য করা খরচগুলিকে আইআরএস-এর প্রবিধানমালা অনুযায়ী মার্কিন আয়করের হিসাব থেকে বাদ দেওয়া হতে পারে।   স্বাস্থ্যসেবা ব্যয়ে অর্থের যোগান স্বাস্থ্যসেবা ব্যয়ে অর্থের যোগান দানকারী খাতে নিজ পকেটের ব্যয় বলতে বীমাকৃত ব্যক্তিকে তার ব্যয়ের সেই অংশটিকে বোঝায়, যে অংশটিকে তাঁর তৃতীয় কোনও পক্ষের (যেমন স্বাস্থ্য বীমা কোম্পানি বা সরকার) সাহায্য ছাড়াই স্বাস্থ্য সেবা প্রদায়ককে অবশ্যই সরাসরি পরিশোধ করতে হয়।   আরও দেখুন   গাড়ির খরচ   মূলধনী পণ্যদ্রব্য   ব্যক্তিগত আয়-ব্যয় ব্যবস্থাপনা  তথ্যসূত্র  বিষয়শ্রেণী:ব্যয় বিষয়শ্রেণী:আর্থিক প্রবিধান